Den Vest-Sjællandske Avis, 1835-04-28
Nyeste Post Efterretninger. Den 18de April holdt Hs. Majestæt Kongen af Storbrittannien et Conseil i St. James Palads, hvori de afskedigede Ministre nedlagte deres Poster, og deres Efterfølgere tiltraadte dem. Paa de nye Ministre er følgende Fortegnelse bleven bekiendtgjort Lord Melbourne, første Lord for Skatkammeret: Lord John Russel, Statssecretair for det Jndenlandske; Lord Palmersion, Statssecretair for det Udenlandske; Lord Auckland, første Lord for Admiralitetet: Hr. Spring Rice, Skatkammercantsler; Viscount Duncannon, Overforstcommissair og Geheime-Seglbevarer; Hr. C. Grant, Colonial-Secretair, Lord Holland, Kanzler for Hertugdømmet Lancaster; Marqvien af Lansdowne, Præsident i Conseilet; Lord Howick, Krigssecretair, Hr. Poulet, Thomson, Præsident for Handelsamtet. Alle disse Ministre høre til Kabinettet, hvori følgende ikke skulle have Sæde: Lord Brougham som Lord Storseglbevarer og Præsident i Lordernes Huus; Greven af Mulgrave, som Lordlieutenant for Jrland; Marqvien af Conyngham, som General=Postmester, og mange flere. Denne Liste er vist i Hovedsagen rigtig; men dog ikke officiel. – Jfølge Efterretninger af 21de er Sir J. C. Hobhouse bleven udnævnt til Præsident for det indiske Amt og Kabinetsminister. – Grev Grey, Greve Spencer, Lord Stanley og Sir J. Graham ere ikke indtraadte i det nye Ministerium. - Kongen har allerede modtaget Cedsaflæggelse af Lorderne Palmerston og J. Russel, af Sir C. Grant, Lord Howick og Marqvien af Lands down som har indtaget sin Plads som Præsident i Conseilet. – Premierministeren Lord Melbourne har anmeldt i Overhuset sin og sine Kollegers Udnævnelse, hvorved han tilføiede, at det endnu ikke var den rette Tid at forklare de store og talrige Vanskeligheder, som maatte overvindes for at sammensætte Kabinettet, eller den Grundvold, hvorpaa den nye Administration er bygget; han vilde allene sige at den vilde bestaae i de samme Grundsætninger for Reform og Besparelse, hvortil Fædrenelandets ægte Venner og Pluraliteten af Folket bekiender sig, Hvad den store Qvæstion og Kirkevæsnet angaaer som har beskieftiget Parlamentet i den sidste Tid saa vilde han bede Deres Herligheder at forsikkre deres Medborgere om at alle Forholdsregler, som skulle udkastes desangaaende, skulle have til Formaal at befordre den sande Religiøsitet i det hele Kongerige. Lord Alwanley spurgte den nye Minister om han ved Sammensætningen af det nye Ministerium havde betient sig af O'Connels og hans Parties mægtige Biestand. Lord Brougham fandt dette Spørgsmaal upassende; men Lord Melbourne varede, at han i ingen Henseende harmonerede med O'Connels Meninger, at han ikke vidste om han besad hans Biefald eller ikke; at han ikke havde gjort sig nogen Umage for at erholde det, og at han vilde holde fast ved de Grundsætninger, hvortil han havde bekiendet sig under det forrige Ministerium. Paa Hertugen af Buckinghams Spørgsmaal. om Anvendelsen af Overskuddet af de irlandske Kirkeindkomster, svarede Ministeren at han vilde holde sig til det System, hvorfor Underhuset havde erklæret sig i sine sidste Resolutioner. Marqvien af Londonderry anmeldte at en Petition fra 60,000 Protestanter fra det nordlige Jrland skulde med det første blive forelagt Huset; han tilkiendegav dog sin Tilfredshed over, at O'Connell og hans Tilhængere vare blevne udelukkede af Kongens Raad.